《戏马台》
清代·杜诏

戏马元来楚故乡，鸿沟还记各分疆。尽教率土归刘氏，剩有斯台与项王。

一战快心惟巨鹿，三分失策在咸阳。如何盖英雄气，独为虞兮泣数行。

作者简介：（1666—1736）清江苏无锡人，字紫纶，号云川，又称丰楼先生。康熙四十四年南巡，献诗，特命供职内廷。五十一年，赐进士，官庶吉士，逾年乞养归，与高僧结九龙三逸社。生平不言人短，亲友入仕者，必劝之“留有余于百姓”。尝与杜庭珠合编《唐诗叩弹集》。另有《云川阁诗集》、《浣花词》、《蓉湖渔笛谱》等。